**Molėtų rajono savivaldybės taryba**

**SPRENDIMAS**

**Dėl savivaldybės biudžeto lėšų skyrimo Molėtų progimnazijos sporto aikštynui atnaujinti**

2020 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 8, 29 punktais, Švietimo įstaigų sporto aikštynų atnaujinimo programos, patvirtintos Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-323 „Dėl Švietimo įstaigų sporto aikštynų atnaujinimo programos patvirtinimo“, 21 punktu, Švietimo įstaigų, kurių sporto aikštynai bus atnaujinami 2017–2020 metais, sąrašo, patvirtinto Lietuvos Respublikos švietimo ir mokslo ministro 2017 m. gegužės 26 d. įsakymu Nr. V-427 „Dėl Švietimo įstaigų sporto aikštynų atnaujinimo programos įgyvendinimo“, 31 punktu, atsižvelgdama į Lietuvos Respublikos švietimo, mokslo ir sporto ministerijos 2019-10-03 raštą Nr. SR-4026 „Dėl sporto aikštynų atnaujinimo darbų finansavimo 2020 metais“,

Molėtų rajono savivaldybės taryba n u s p r e n d ž i a:

Molėtų progimnazijos sporto aikštynui atnaujinti skirti ne mažiau kaip 58 tūkst. eurų savivaldybės biudžeto lėšų, kai Lietuvos Respublikos švietimo, mokslo ir sporto ministerija skiria 232 tūkst. eurų, arba prisidėti ne mažiau kaip 20 proc. skiriamų valstybės biudžeto lėšų.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras